text: Slivsø: Søer skaber identitet
  23 august 2010 kl. 13.36
  De fik det gjort i Slivsø, nu får de det i Filsø. Naturgenopretning giver liv til landsbyerne.
  I dag blev det offentligjort, at naturområdet ved Filsø nord for Varde skal genetableres. 
  Mens planerne er på tegnebrættet i Filsø, kan man ved Slivsø syd for Haderslev tale med om, hvad det betyder for et område at få en rigtig sø. 
  - Det er jo næsten hele byen, der har fået den i baghaven. Det giver et miljø og en fauna og noget helt unikt at få sådan en sø, siger Jonny Schmidt, som er nabo til Slivsø.
  Han har tydeligt kunne mærke forandringerne i lokalområdet, siden søen tilbage i 2004 blev genetableret. Indtil da havde den været tørlagt og brugt som landbrugsjord i 50 år. 
  - Det giver en masse liv i en by, hvor landsbyer i forvejen jo har svært ved at bevare en identitet og overleve, siger Jonny Schmidt.
  